אנוס (שימפנזה)

אנוס (באנגלית: Enos, מת ב-4 בנובמבר 1962) היה השימפנזה הראשון שהקיף את כדור הארץ בחללית אמריקאית וחזר.

שמו של הקוף, אנוס, הוא השם התנ"כי לאנוש בהגייה האנגלית.

אנוס עבר סדרת אימונים באוניברסיטת קנטקי, ואחר כך בבסיס חיל האוויר של ארצות הברית. סדרת אימונים זו הייתה מפרכת יותר מזו שעבר קודמו, "האם", שהיה השימפנז הראשון בחלל. אימוניו הכינו אותו בין היתר למצב חוסר משקל.

אנוס שוגר בחללית מרקורי ששוגרה על ידי טיל אטלס 5 ב-29 בנובמבר 1961, השלים את הקפתו הראשונה בתוך שעה ו-28.5 דקות, ונחת לאחר שתי הקפות במקום שלוש שתוכננו כי לחללית היו רעידות מוגזמות בזמן שהופעלו מנועיה לצורך שינוי כיוון.

תא הנחיתה נחת בים, ומיד כשחולץ מהתא התנהג אנוס בחופשיות כאילו לא אירע דבר, ובכך הוכיח את עמידותם של יצורים חיים למסע בחלל, והכשיר את השטח לטיסה המאוישת הראשונה.

קישורים חיצוניים

  אנוס משוגר לחלל, ארכיון הסרטונים של AP, נובמבר 29, 1961

שימפנזים מפורסמים
ארצות הברית: בעלי חיים מפורסמים
תוכנית מרקורי
בעלי חיים בחלל